Rustem Umjerov

Rustem Umjerov (ukraina keeles Рустем Енверович Умєров, krimmitatari keeles Rustem Enver oğlu Umerov; sündinud 19. aprillil 1982 Bulunguris) on krimmitatarlasest Ukraina ettevõtja, poliitik ja riigiametnik, alates 18. juulist 2025 Ukraina Rahvusliku Julgeoleku ja Kaitse Nõukogu sekretär. 6. septembrist 2023 kuni 16. juulini 2025 oli ta Ukraina kaitseminister ning eelnevalt 2022. aasta sügisest Ukraina Riigivarade fondi juht.

 Elukäik 
Umjerov sündis 19. aprillil 1982 Usbekistanis Bulunguris (tänapäevase Samarqandi vilajeti territooriumil) Aluštast pärit krimmitatarlaste järeltulijana.Умєров Рустем Енверович slovoidilo.ua.

2019. aastal valiti Umjerov Ülemraada liikmeks parteituna erakonna Holos nimekirjas.Умєров Рустем Енверович itd.rada.gov.ua. Parlamendiliikmena osales ta ka Euroopa Nõukogu Parlamentaarse Assamblee tegevuses.Mr Rustem UMEROV (Ukraine, ALDE) pace.coe.int. 2022. aasta 7. septembril nimetati Umjerov Riigivarade fondi juhiks.Рада призначила нардепа Умєрова новим головою Фонду держмайна Ukrajinska Pravda, 7. september 2022.

Umjerov on krimmitatarlaste Kurultai liige ja tegutsenud Mustafa Džemiljevi nõunikuna.

3. septembril 2023 teatas Ukraina president Volodõmõr Zelenskõi plaanist esitada Umjerov kaitseministri kandidaadiks. Ülemraada kinnitas Umjerovi ametisse 6. septembril ja seega vahetas Umjerov selles ametis välja Oleksi Reznikovi.Зеленський запропонує Раді замінити Резнікова на Умєрова на посаді міністра оборони Suspilne, 3. september 2023.Рустем Умєров — новий міністр оборони. Що про нього відомо Suspilne, 6. september 2023.

16. juulil 2025 tagandati ametist Denõss Šmõhali valitsus ning selle käigus vabastati kaitseministri ametist ka Umjerov. 18. juulil 2025 nimetas president Zelenskõi ta Ukraina Rahvusliku Julgeoleku ja Kaitse Nõukogu sekretäriks.Зеленський призначив Умєрова секретарем РНБО Suspilne, 18. juuli 2025.

 Tunnustus 
 2021 orden Teenete eest, 3. järkУКАЗ ПРЕЗИДЕНТА УКРАЇНИ №406/2021 Про відзначення державними нагородами України з нагоди Дня Незалежності України president.gov.ua.

 Viited 

Kategooria:Ukraina kaitseministrid
Kategooria:Ukraina ettevõtjad
Kategooria:Sündinud 1982